Formația de handbal masculin CSU Suceava va avea o misiune dificilă în optimile de finală ale Cupei României, urmând să se confrunte în această fază a competiției cu Steaua București. Calificarea se va juca într-o singură manșă, în fieful "militarilor", miercuri, 20 martie, cu începere de la ora 16.00.
Formația antrenată de Bogdan Șoldănescu, care a câștigat medalia de bronz la ediția precedentă a Cupei României, a ajuns în optimi după s-a impus cu scorul de 32-25 pe terenul Politehnicii Timișoara. În ce-i privește pe steliști, aceștia vor debuta miercuri în ediția 2023-2024 a Cupei României.
Iată tabloul complet al optimilor:
CS Medgidia – CSM București
CSU Timișoara – HC Buzău
Politehnica Iași – Dinamo București
CSM Oradea – CSM Focșani
Potaissa Turda – CSM Constanța
Minaur Baia Mare – CSM Vaslui
CSM Sighișoara – CSM Bacău
Steaua București – CSU Suceava